
FOTO DI MATTEO BALDAN 


i Cualsisedi robe che e puedi 
sucedi tal timp che al passarà 
tra il meti jù di chest scrit e la 

sô publicazion, nuie, nissun 
acjadiment, ancje se di rimarc, al 
podarà passà la impuartance di 
ce che al è sucedùt cu la sielte fate 
de zonte regjonàl e sostignude, 
in maniere passive e cence 
nissune dignitàt, de maiorance 
di cumò, furlans leghiscj in cjàf 
(aprofondiment a pagj. 3, ndr). 
Cu la decision di butà jù ogni 
emendament mioratif de lec 


Cheste aministrazion 

e à mostrat la sô vere muse 
e i siei intindiments 

su la cuistion furlane 


che e regole l'ûs de lenghe 

furlane, cheste aministrazion 

e à mostràt la sô vere muse e i 

siei intindiments su la cuistion 
furlane. 

ik No si trate - cemùt che 
cualchidun al à volùt biel a pueste, 
e cun fraude, fà crodi - di une 
cuistion di bégs, di finanziaments 
regjonài di assegnà a cheste o a 
chê associazion. No si trate nancje 
di riorganizà il setòr. Si voleve 
colpî invezit la essence stesse di un 





concet: il popul furlan al esist tant 
che entitàt ben definide e e je la 
maiorance di cheste regjon. 

* Une prove palese di cheste 
concezion e je intal acaniment 
che a àn vùt cuintri dal nestri 
gjornàl, cjapàt no par câs tant che 
simbul de pueste e dal scuintri in 
at. Il discognossiment intai fats, 

e no intes declarazions di facade 
che a circolavin intai coridòrs dal 
palac, di ce che e rapresenti cheste 
“La Patrie dal 
Friùl” —- che al riassum la storie 


testade, chel non — 


coletive de nestre int, al à volùt 
jessi un segnàl clàr di cemùt che 

si vùl frontà il rapuart tra Friùl e 
Regjon. 

ik E je une “declarazion di vuere” 
precise, une esposizion articolade 
di cemùt che cheste istituzion e 
vůl tratà il belancament tra lis dôs 
realtàt che le componin. O ribatìn 
par jessi clàrs: il Friùl e Triest. La 
volontàt politiche di Fedriga e socis 
no à inciertecis: il Friùl intindùt 
tant che entitàt politiche teritoriàl, 
social, storiche nol esist plui. La 
lenghe, che a ‘nt rapresente l'aspiet 
plui riveladòr, e à di tornà a jessi un 
ogjet di conservà tant che repert 
museàl, bon di esibî in cualchi 
festival dal folclòr. La sò storie e va 
tirade fùr dome in ocasion di une 
disfate, viòt la fin dal Patriarcjàt 


EDITORIAL 


NO SIT SCANCELE 
UN POPUL 


CUNTUNETEC 


No si trate di une cuistion 
di bécs, di finanziaments 
regjonai di assegnà 

a cheste o a ché associazion 


di Aquilee che e fas risaltà la 
potence di Vignesie intal progjet 
dal assessoràt ae culture. Pal 

rest, no bastie forsit la esaltazion 
de italianitàt e de picule patrie, 
pronte a imolàsi par un ben plui 
grant? 

ik Se cheste regjon, cuntun 
destin infelic fin di cuant che 

e je nassude, e podeve jessi 
rapresentade apont di une 
belance, cheste ca si è rote in 
maniere progressive. Prime si è 
taràt il plat julian, vuè si gjave chel 
furlan, e cussì adiu ecuilibri. Il 
strument nol covente plui. 

i I elements che a costituivin la 
struture si sostituissin cun altris 
tocs, il cuadri al ven semplificàt: 
cheste e je une regjon taliane 
cuntune minorance ricognossude 
a duc] i efiets e cun ducj i 
beneficis, o ben chê slovene; po, 

e je cualchi isule gjermanofone 
ancje ché tutelade; e dopo une 
minorance - che in realtàt e je 
maiorance - tant che ché furlane, 


Fi lue cita è aree i do logi 


irane a eraya iuei 

che e finìs in serie B parcè no je 
plui calcolade come la comunitàt 
slovene. 

i No dome si cree une division 
pericolose tra furlans e slovens, 
soflant su contraposizions 
antighis, ma si scancele un dai 
pilastris de specialitàt, ven a stài 
propit la presince des minorancis 
linguistichis che a àn di gjoldi dai 
stes dirits di tutele. 

*i:*£ Ce fastidi cheste peraule - 
“tutele” — come se no fossin in 
stàt di abadà a nò, ma il nivel di 
sorevivence de lenghe al è metùt 
tant a pericul che pal legjislatòr a 
coventin stuments particolàrs. 

No je dome une bataie culturàl 
ché che si è daùr a combati tra nò 
e il podè regjonaàl: daùr e je une 
vision che e previòt l'acentrament 
economic e finanziari su lis rivis 
dal Adriatic, cuntun Friùl tiere 

di passag e di servitùts, cence 
progjets di disvilup futùr, cuntune 
mont dispopolade, cuntun teritori 
divoràt dal ciment e dal degràt 


Il Friùl intindùt 

tant che entitàt politiche 
teritorial, social, storiche 
nol esist plui 


ambiental, cui nestris zovins 
costrets a emigrà. 

ik A Triest, a Rome a vuelin 
dineà, distruzi la idee che e puedi 
esisti la “Patrie dal Friùl”, no dome 
tant che gjornal, ma tant che 

idee di un popul. A son pericolòs, 
malfidats e fuarts. 

Nô, però, plui di lôr. E 


EFIESTIS 


La redazion e fàs i miòr auguris 
a ducji letòrs e aes lôr fameis 


* * 


Bon Nadal. 


bon finiment e bon principi. 
Che Diu us dei dal ben, 
par chestan 
e par chel cu ven 





Si tornin a viodi 


in n Fevràr 

Cui che al domande 


i cartei in plui lenghis... 


In Valcjanal lis associazions a domandin 


la atuazion dal cuadrilinguisim visîf 


oponomastiche par talian, 
todesc, sloven e furlan li 
dal inizi e de fin dai paîs e 
des localitàts e al inizi e ae fin dai 
teritoris comunài de Valcjanàl, 
cun grafie compagne par dutis 
lis cuatri lenghis suntun stes 
cartel. Al è ce che a domandin 
lis associazions des comunitàts 
todescje e slovene de Valcjanàl, 
«Kanaltaler Kulturverein» e 
Zdruzenje «Don Mario Cernet». 
Intune letare mandade ai sindics 
dai Comuns di Tarvis, Renzo 
Zanette, Malborghet e Valbrune, 
Boris Preschern, e Ponteibe, 
Ivan Buzzi, i presidents des dòs 
associazions, Alfredo Sandrini 
e Anna Wedam, a domandin la 
atuazion dal cuadrilinguisim 
visîf, daùr des legs in vore. «Te 
Valcjanàl il plurilinguisim al è 
une cuotidianitàt di secui. In 
dì di vué achì si pues cjacarà 
di cuadrilinguisim, un càs unic 
in Italie. Ma ancje tai secui 
stàts, cuant che la Valcjanàl e 
apartignive ae Carinzie, si podeve 
cjacarà di bilinguisim - cul todesc 

UN CARTEL CUN LA TOPONOMASTICHE PAR TALIAN, TODESC, SLOVEN E FURLAN 








e cul sloven. Il nestri plurilinguisim 
al rapresente un element che al 
caraterize il teritori. Valorizant ce 
che si veve za fat, in chest moment 
si infuartìs ancje a nivel scolastic, 
cun risultàts che a prometin ben», 
a notin i doi presidents. Si che 


duncje la domande: «O invidìn 

lis aministrazions comunàls a 
cjapà in esam la pussibilitàt di tirà 
sù cartei cui toponims in cuatri 
lenghis li dal inizi e de fin des 
localitàts de Valcjanal e al inizi 

e ae fin dai teritoris comundi». 


...2 Cui che ju dinee 


A Dignan e va in sene la ultime violazion 
dal bilinguisim visif di bande di FVG Strade 


? ultin càs si è viodùt 
L a Dignan, li che a 
completament dai lavòrs de 
gnove Variante Sud, FVG Strade 
su solecitazion de aministrazion 
comundl e à metùt gnûfs cartei 
stradài. Cemùt che si viòt de 
fotografie in pagjine, no si pues 
che cjapà at de enesime violazion 
de leg 482/99. A FVG Strade, cun 
di fat, no i jentre propit tal cjàf 
(o miòr, “cjafs”) che tes zonis 
furlanofonis i cartei a àn di jessi 
bilengài, par talian e par furlan. 
L'ùs public de lenghe furlane, in 
plui che un valòr, al rapresente 
un dirit. Tignint cont che no 
puedin jessi puartadis resons di 
gjenar economic, par vie che la 
stampe di un cartel intune o plui 
lenghis e à simpri chel cost, chest 
jessi cjaviestris di bande di une 


Progetto per il cambiamento 


AT 


A completamento de 


Avon della Variante sud, dobo un periodo d 


prova e visto che veri automezzi transitano ancora per | centro di 
Dignano nonostante il divieto, FYG Strade su sollecitazione 
dell'amministrazione comunale di Dignano ha posizionato nuovi cartelli 


sirada. 





CODROIPO 
MANIAGO 
SPILIMBERGO 





I CARTEI DI DIGNAN.FOTO DA LA PAGJINE FACEBOOK PROGETTO PER IL CAMBIAMENTO 





Tignint cont de compagne 
dignitàt cultural di dutis lis 
lenghis che si cjacarin sul teritori 
e tal rispiet des legs di tutele, lis 
dòs associazions a domandin che 
sui cartei ducj i nons di lùc tes 
cuatri lenghis a vedin la stesse 
dignitàt grafiche. 

In plui de fuarte valence 

cultural, la iniziative e varès 

une implicazion turistiche 
impuartante, parcé che a dret si 
podarès sintî une carateristiche 
che e diferenzie lis localitàts de 
Valcjanàl jenfri cetantis altris 
localitàts. In altrò in Italie si pues 
cjacarà massime di trilinguisim 

e di toponomastiche trilengàl; 
inte Valcjanal si cjacarin invezit 
pardabon cuatri lenghis, che 

il Stât talian al à ricognossùt 

in maniere uficiàl cu lis lôr 
variantis. 

Lis dòs associazions a ricuardin 
che lis lecs a stabilissin la 
iniziative bielzà di vincj agns incà 
e i bécs che a coventin si ju cjate 
midiant des stessis lecs di tutele 
des minorancis linguistichis. 

Par facilità la trascrizion corete 
dai nons di lùc, il «Kanaltaler 
Kulturverein» e la associazion 
slovene «Don Mario Cernet» 

a àn preparàt une lôr liste in 
cuatri lenghis: par talian, todesc, 
sloven e furlan pai paîs di Cocau 
e La Glesie; par talian, furlan e 
todesc pe part di Ponteibe a man 
campe de flumere Pontebane e 
par Pramuel e par talian e furlan 
pe part di Ponteibe a man drete 
de flumere Pontebane e pes altris 
frazions dal teritori comunàl. 

La soluzion e smire a no lassà 
indaùr nissune des lenghis 
cjacaradis, cirint une simpri miòr 
convivence des svariadis animis 
culturàls de Valcjanal. E 


societàt a capitàl dal dut public de 
Regjon al sta deventant grotesc. 
Cognossint però la ande di cierte 
burocrazie, inte legjislature 
passade in Consei regjonàl al jere 
stàt proponùt un emendament 
dilunc de discussion dal contrat 
di servizi cun FVG Strade che 

al domandave plui garanziis sul 
ùs des lenghis minoritariis inte 
segnaletiche stradal, tant che 
previodùt des lecs n. 482 dai 15 

di Dicembar dal 1999 (normis in 
materie di tutele des minorancis 
linguistichis storichis) e n. 38 dai 
23 di Fevràr dal 2001 (normis pe 
tutele de minorance linguistiche 
slovene de regjon F-VJ) 

Presentàt dai conseîrs Violino, 
Piccin e Gabrovec, emendament 
al fo mandàt indaùr cun 16 vòts 
de maiorance di in ché volte fate 
di Pd, Cittadini e dal Gruppo 
Misto. 

Ve ca i risultàts. Si domandìn trop 
che o varìn di là indevant par che 
a vignedin fats bogns i dirits de 
comunitàt furlane di bande di 
une Regjon che simpri di plui no 
le calcole come element di fonde 
sedi de specialitàt regjonàl, che de 
sô esistence stesse. E la situazion 
no cambie nancje cul colòr des 
aministrazions che a vegnin une 
daùr di chê altre. I 





ANIVERSARI 





Auguris 
Professor 


GIANFRANCO D'ARONCO 





() ai il privilec di conservà 
cualchi letare e cualchi 
dediche che il professòr al à volùt 
scrivimi. 

La scriture — ancje se jo no soi 

un grafolic — par gno cont e 
rapresente il caratar e il spirt dal 
professòr. Une caligrafie clare e 
minude, un stîl che al riflet la sò 
grande cognossince dal mont 

e che, tal stes timp, al somee 
cuasi che a ‘nt cjapi lis distancis, 
intune sorte di pessimisim viers 
di une pussibile soluzion dai 
problemis. DAronco al è un 

om che al fâs un ûs preziòs de 
critiche, no dome cuant che al 
tache l'aversari di turni ma ancje 
cuant che al studie, al analize lis 
contradizions in cjamp amì. I siei 
intervents - e mi riferìs ae cuistion 
furlane - a nassin de osservazion 
lucide des contradizions, de 
propueste dal cemùt risolvilis 
ma, tal stes timp, dai limits che 

a saltaran fùr intal frontàlis. Chi 
al nas il cruzi - puartàt dispès 

a nivel di dolòr etic e politic - 

tra il so grant amòr pal Friùl e 

lis debilecis che a caraterizin 
invezit il popul. Dispès al ven a 
flòr il pinsîr che une cundizion di 
sumission storiche e esistenziàl 

e aflizi la nestre int, tant che 

un tumòr presint fin de nassite, 
destinàt a palesàsi intal moment 
des sieltis decisivis, o ben cuant 
che al rive il moment dal riviel e 
dal distac definitîf dal stàt di robis 
presintis a chel futàr. 

Al professòr i va ricognossùt il 
merit di no vê mai cedùt - cundut 
di cheste vision di “sotanisim” che 
e pàr jessi simpri presinte tai siei 
intervents — ae tentazion facile di 
molà la bataie autonomiste che lu 
viòt protagonist fin di cuant che 
al è tacàt il Moviment. Anzit, cul 
passa dai agns al somee cuasi che 
il ‘*pessimisim’ al sedi coventàt di 
stimul par impegns gnùfs. 

Parcè che chest al è il rùl dal 
inteletuàl leât ae sò tiere: jessi la 
sò cussience critiche fin ae fin. 
Cun chê finece, inteligjence e 
fuarce che a fasin ancjemò di 
D'Aronco un aversari temibil e 
imbatibil pai nemîs dal Friûl. E 

Ddl 68, une lec che e discrimine 
e e condane ae inciertece 


Fat bon dome cui vots dal centridiestre 


i 30 di Otubar al è stàt fat 
bon il dissen di lec 68 che 
al inzorne la normative 
pe tutele e promozion des 
minorancis linguistichis furlane, 
slovene e todescje dal Friùl- 
Vignesie Julie — che la lôr presince 
e je ae fonde de specialitàt de 
Regjon -, passât cui 23 sì de 
maiorance di centridiestre, che e à 
votàt unide. 16 i vòts contraris des 
oposizions e 4 lis astensions. 
Une leg che e discrimine e e divît, 
tant che o spieghìn tal editorial 
in prime pagjine, che e dinee al 
furlan la dignitàt di lenghe e il 
dirit a une politiche linguistiche 
in linie cui princips europeans, 
imbastide cence coinvolzi cui 
che al lavore pe promozion de 
lenghe furlane, se no par sintì 
un paré al ultin mint, ancje 
chel no calcolàt. Une leg fie di 
un assessìr triestin, Pierpaolo 
Roberti, che propit des pagjinis 
dal nestri gjornàl, tal Jugn dal 
an passât, intervistàt daspò 
la notizie de sò deleghe aes 
minorancis linguistichis, al veve 
volùt sigurà i ambients furlanisc] 
su la condivision des domandis 
di tutele, legjitimis, de bande des 
diferentis identitàts regjonàls. «Su 
chest front — nus veve vùt dit —, o 
sarai il triestin plui furlan che o 
vedis mai cognossùt». 
Pecjàt che cumò i furlans si 
cjatin — neri su blanc - cuntune 
leg che ju umilie e che e umilie 

il furlan. Che dal 2021 e vierzarà 
al mecanisim dai bants tant che 
imprest operatîf des associazions 
impegnadis pe promozion e 
difusion de lenghe furlane (o 
almancul di une part - daùr di 
criteris pôc clàrs -, comprendude 
la Clape di Culture “Patrie 

dal Friùl” che e da fùr il nestri 
gjornal), daspò jessi passadis 

pe amission intune liste di 
pueste. Associazions che a saran, 
duncje, condanadis di fat ae 


PREMI SAN SIMON 


Une lec che e dinee al furlan 
la dignitàt di lenghe 

e il dirit a une politiche 
linguistiche in linie 

cui princips europeans 


inciertece e ae precarietàt, butant 
vie esperiencis, competencis e 
professionalitàts maduridis in 
agnorums di ativitàt a pro de 





40 agns di San Simon 


I premiàts e il ståt di salt 


dal plui innomenàdt concors leterari furlan 


Codroip, lunis ai 29 di 

Otubar, e je stade fate la 

premiazion dal San Simon, 
premi pe leterature in lenghe 
furlane. Chest an il concors al 
veve dòs sezions: racuelte di 
contis e curtmetracs. Al è di un 
pòc, cun di fat, che si alternin 
un an sì e un no cu lis sezions 
“romanç” e “contis”. Une soluzion 
positive, che e permet di lavorà 
cun plui calme e cun cualitàt ae 
opare de sezion che al sielc ogni 
autor. 


A vinci, pe tierce volte te storie, 
al è stàt Raffaele Serafini cu 

la racuelte di contis «Bisest». 
Segnalat de jurie Francesco Tami 
cun «Une altre vie». Lis oparis 
presentadis a son stadis sîs: une 
buine partecipazion calcolant 
che, a 20 agns dal inviament de 
leg 482, intes scuelis no si insegne 
la lenghe in maniere serie, si che 
duncje scrivile (e leile) al risulte 
dificil pe plui part dai furlans. 

Si pues dî che e je stade superade 
la crisi dai agns 2000, cuant che 


dal 2005 al 2013 il Premi nol è 
stàt assegnàt par trê voltis. Chest 
in gracie de “ditature” di Serafini 
e di Gianluca Franco che si son 
alternàts come vincidòrs intai 
ultins cinc agns. Dut câs, viodùt 
che di partecipazion a ‘nd è, al è 
di vê fiducie che in futûr al rivi 
cualchidun in stàt di sfidâju. 
Chest an il Premi al à fat 40 agns: 
un inovàl che nol è ståt cuissà 

ce celebràt e marcât tant che al 
meretarès. Di chi, a partî dai agns 
Otante, a son passàts ducj chei che 


lenghe. Velu ca un altri pas te 
direzion di chê “muart cuiete” 
dal furlan che l'assessòr, ae 
“Patrie”, al veve dit di volè 

fâi cuintri. E ducj i conseîrs 
regjonài de maiorance che a àn 
zuràt par furlan al moment dal 
insediament in Consei, parcè no 
ano viert il bec invezit di pleàsi 
— intune regjon autonome! — ai 
ordins dai partîts centrài?! Al 


veve reson pre Checo Placerean, 
che al diseve: «Cuant che un 





RAFFAELE SERAFINI AL RITIRE IL PREMI 





a an dit alc tal cjamp de leterature 
in lenghe furlane. 

Pecjàt che, par esempli, no 

sedin stàts fats i incuintris di 
preparazion come chei dai agns 
passàts intitulàts Mi ven di reading. 
Vie pe cerimonie di premiazion, 

il president de Filologjiche 
Federico Vicario al à vàt dit che 
par promovi il Premi e la scriture 


popul nol è bon di rispietàsi, 

di rispietà la sò lenghe e la sò 
culture, al è un popul adat par fà il 
sotan di chei altris». 

Pe croniche - e par tignînt 
memorie -, a àn votàt a pro dal 
ddl 68 i conseîrs Diego Bernardis, 
Mauro Bordin, Luca Boschetti, 
Alberto Budai, Giuseppe 
Ghersinich, Antonio Lippolis, 
Stefano Mazzolini, Elia Miani, Ivo 
Moras, Simone Polesello, Alfonso 
Singh, Danilo Slokar, Maddalena 
Spagnolo, Lorenzo Tosolini e 
Stefano Turchet, par Lega Salvini; 
Franco Mattiussi e Mara Piccin, 
par Forza Italia; Mauro Di Bert, 
Edy Morandini, Giuseppe Sibau 

e Emanuele Zanon, par Progetto 
FVG/Autonomia Responsabile; 
Alessandro Basso e Leonardo 
Barberio, par Fratelli d'Italia. 

16 i vòts contraris, ven a stài 

chei di Sergio Bolzonello, Nicola 
Conficoni, Roberto Cosolini, 
Chiara Da Giau, Igor Gabrovec, 
Franco Iacop, Enzo Marsilio, 
Diego Moretti, Francesco Russo, 
Mariagrazia Santoro e Cristiano 
Shaurli, pal Partito Democratico; 
Giampaolo Bidoli e Massimo 
Moretuzzo, pal Pat pe Autonomie; 
Tiziano Centis e Simona Liguori, 
pai Cittadini; Furio Honsell, pal 
Gruppo Misto. 

Si son astignùts i 4 conseîrs 

dal Movimento 5 Stelle: Mauro 
Capozzella, Ilaria Dal Zovo, 
Cristian Sergo e Andrea Ussai. 
Infin, simpri par furnî une 
informazion plui trasparinte 
pussibile, o zontin che al è stàt 
une vore impiat il dibatit in 

Aule suntun emendament - 
refudàt dal centridiestre - li che 
lis oposizions a proponevin di 
finanzià a cjapitul, tant che altris 
orghins di informazion in lenghe 
furlane, “La Patrie dal Friùl”, e che 
invezit la maiorance e à decidùt 
di meti a bant. Duncje, il “colp 

di sene”: il sucessîf ordin dal dì a 
sostegn da “La Patrie dal Friùl”, 
presentàt dal Pat pe Autonomie, 
che Roberti al veve dat parè 
contrari, al è stàt fat bon in gracie 
dai 4 vòts di Progetto FVG che a 
an metût sot - pe prime volte te 
legjislature - il centridiestre. E 


par furlan si cirarà di inmaneà un 
cors di scriture creative in lenghe 
furlane. Un progjet che al veve za 
inviât Franco Marchetta, vincidòr 
dal San Simon par tré voltis, 
prime di lassànus 5 agns indaùr. 
Ma forsit a saressin plui utii pe 
difusion de nestre leterature i 
incuintris sparnicàts sul teritori, 
che a mostrin e che a fasin vignî 
gole di scrivi in marilenghe. 

Nol è stàt assegnàt, invezit, il 
premi pai curtmetrags, sezion in 
cubie cun ché des contis, ancje 

se e je stade une segnalazion pal 
video «Doman» di Elia Adami. 
Dome dôs lis oparis in concors, 
di cui une dal vincidòr dal 2017 
(Adami, juste apont). Biele la 
volontàt di rinovà e di vierzi il 
Premi, ma forsit al sarès il câs di 
concentràsi su la specificitàt dal 
San Simon, la leterature: di setòrs 
di esplorà a ‘nd è. Il 


Par viodi chei altris contignùts 
de “La Patrie dal Friùl”, 
abonaitsi. Dutis lis informazions si cjatin sul sît 
www.lapatriedalfriul.org 





Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 
www.lapatriedalfriul.org 


Che tu sedis za abonat o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 


ea 





